‘ঘরের মাঠে’ সিরাজের প্রতিশোধ, হারল বিরাটের আরসিবি

ওয়েব ডেস্ক: চিত্রনাট্য একেই বলে, নিখুঁত চিত্রনাট্য। সেই চিত্রনাট্যের নায়ক মহম্মদ সিরাজ এবং খলনায়ক রয়্যাল চ্যালেঞ্জার্স বেঙ্গালুরু। সাত বছর আরসিবি জার্সিতে খেলা সিরাজকে রিটেনশন লিস্টে রাখেনি টিম ম্যানেজমেন্ট। তা নিয়ে মন খারাপের কথা গোপন করেননি ডানহাতি ভারতীয় পেসার। গুজরাট টাইটান্সের হয়ে একদা ঘরের মাঠ চিন্নাস্বামীতে এসে আগুন ঝরালেন তিনি, নিলেন প্রতিশোধ। আইপিএল ২০২৫-এ প্রথম হার হল বেঙ্গালুরুর।

প্রথমে ব্যাট করে ১৬৯ রান করে আরসিবি। ৬ বলে ৭ রান করে ফিরে যান বিরাট কোহলি। রান ভদ্রস্থ জায়গায় নিয়ে যান লিয়াম লিভিংস্টোন (৪০ বলে ৫৪), জিতেশ শর্মা (২১ বলে ৩৩) এবং টিম ডেভিড (১৮ বলে ৩৩)। চার ওভার বোলিং করে মাত্র ১৯ রান দিয়ে ৩ উইকেট নেন সিরাজ। সাই কিশোর ২২ রান দিয়ে ২ উইকেট নেন।

আরও পড়ুন: ব্রাত্য নাইট নেতা ফুল ফোটাচ্ছেন পঞ্জাবের হয়ে

A Phil Salt orbiter ?

followed by…

A Mohd. Siraj Special \|/ ?

It’s all happening in Bengaluru ?

Updates https://t.co/teSEWkWPWL #TATAIPL | #RCBvGT | @mdsirajofficial pic.twitter.com/a8whsXHId3

— IndianPremierLeague (@IPL) April 2, 2025

আইপিএলে এখন ২০০ প্লাস রান না করলে প্রথমে ব্যাট করা দল নিরাপদ নয়, চিন্নাস্বামী স্টেডিয়ামের মতো ছোট মাঠে তো নয়ই। গুজরাট আট উইকেটে জিতল, অধিনায়ক শুভমান গিল বড় রান না পেলেও। কারণ এদিন ব্যাট হাতে ঝলসে উঠলেন জস বাটলার। ৩৯ বলে অপরাজিত ৭৩ করলেন তিনি, যে ইনিংসে ছিল পাঁচটি চার এবং ছ’টি ছয়।

৩৬ বলে ৪৯ করলেন সাই সুদর্শন, শেষ বেলায় ১৮ বলে ৩০ করে ম্যাচ শেষ করলেন শারফেন রাদারফোর্ড। তবে এ ম্যাচের আসল নায়ক সিরাজ, বঞ্চনার জবাব এর থেকে ভালো করে দেওয়া যায় না। ম্যান অফ দ্য ম্যাচের পুরস্কার নিতে এসে বললেন, ইমোশনাল হয়ে পড়েছিলেন। কিছুটা নার্ভাসও ছিলেন। তবে নার্ভাসনেস তাঁর পারফরম্যান্সে ধরা পড়েনি বিন্দুমাত্র।